之前睇報紙見到介紹呢間位於觀塘工廈嘅一間食店，名字叫做高興。有一晚我同奶奶同老公就去咗呢間小店嗰度試吓，餐廳嘅位置都容易搵到嘅！一去到餐廳嘅門口就覺得裝修好年輕！我哋當日叫咗雙重芝士薯條，海鮮焗飯，辣味雞肉意粉，同埋黑松露蘑菇意粉，大大碟又好味！另外我哋仲叫咗特色飲品，Oreo朱古力沙冰超級好飲，賣相亦都好好！另外甜品方面我哋叫咗個檸檬撻！亦都係超級好食！服務方面， 店主同店員都非常熱情主動！環境裝潢10分年輕有活力，係可以令人放鬆嘅地方